
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00195/2014-04
31.01.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 31.01.2014. године, донела је

О Д Л У К А
О  Д О П У Н И  О Д Л У К Е

о акредитацији студијског програма
мастер академских студија

Утврђује се да УНИВЕРЗИТЕТ СИНГИДУНУМ – ИНТЕГРИСАНИ УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Данијелова 32,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 103737940, Матични број: 17597213,  испуњава прописане стандарде за акредитацију студијског програма: мастер академске студије – ИНТЕРНА РЕВИЗИЈА И ФОРЕНЗИКА у оквиру поља друштвено-хуманистичких наука област економија за упис 60 (шездесет) студената на прву годину у седишту Установе, за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е

Високошколскa установа УНИВЕРЗИТЕТ СИНГИДУНУМ – ИНТЕГРИСАНИ УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Данијелова 32,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 17.09.2012. године поднела захтев за акредитацију студијског програма мастер академске студије – ИНТЕРНА РЕВИЗИЈА И ФОРЕНЗИКА у оквиру поља друштвено-хуманистичких наука под бројем 612-00-00305/2012-04, а дана 30.01.2014. године поднела је документацију за акредитацију студијског програма за извођење и на енглеском језику.
Установа је поднела елаборат на енглеском језику.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ СИНГИДУНУМ – ИНТЕГРИСАНИ УНИВЕРЗИТЕТ и предлог одлуке, достављени су Комисији за акредитацију и проверу квалитета.
Студијски програм садржи законом све предвиђене елементе, траје 1 годину и стиче се 60 ЕСПБ и припада пољу друштвено-хуманистичких наука у обласи економије. 
Достављен је Прилог 1.1. Публикација установе са детаљним прегледом веб сајта: www.singidunum.ac.rs
Студијски програм садржи све законом предвиђене елементе. Све информације о упису  доступне су и путем веб странице Унивезитета. 
Студијски програм обезбеђује стицање компетенција, и јасно су дефинисане професије којима дипломирани студенти могу да се баве.
Сврха студијског програма је јасно формулисана и у складу је са основним задацима и циљевима установе.
Након завршетка студија студенти стучу звање: МАСТЕР ЕКОНОМИСТА. Предмети које студенти изучавају обезбеђују компетенције за ово занимање.
Циљеви студијског програма су јасно формулисани и у складу су са задацима и циљевима установе. 
Савладавањем студијског програма студент стиче опште и предметно-специфичне способности које су у функцији квалитетног обављања делатности у области: интерна ревизија, рачуноводсвене и ревизијске форензике, евоулације и ризика, примена пословне информатике у функцији доношења и спровођења одлука из области пословне економије. Јасно су дефинисане компетенције и способности. 
Достављен је Прилог 4.1 Додатак дипломи који је попуњен у складу са захтевима стандарда.
Структура курикулума обухвата распоред предмета по семестрима и детаљан опис предмета. 
Структура курикулума обухвата све стандардом предвиђене елементе и врло су детаљно обрађени. Достављене су све тражене табеле и прилози.

Изборност је 43,33% од укупног броја ЕСПБ. 
Курикулум обухвата распоред предмета по семестрима, са фондом часова и бројем ЕСПБ кредита.  У прилозима овог стандарда, број ЕСПБ кредита дефинисан је за сваки предмет.
У књизи предмета наведени су сви неопходни и захтевани елементи. 

У курикулуму је предвиђено укупно 6 предмета, 4 обавезна и 2 изборна који се бирају са листе од 6 изборних предмета. Предвиђен је и СИР са 10 часова и 6 бодова и мастер рад од 8 бодова. Активна настава је 20 часова недељно или 600 часова годишње, од тога су предавања и вежбе 15 часова недељно или 75%, а од тога предавања су 10 часова недељно или 73,33%.

Програм је целовит и свеобухватан, нуди најновија стручна сазнања и усаглашен је са другим програмима на установи.
Студијски програм је усклађен са акредитованим програмима високошколских установа, као: Француска, Италија, Холандија, САД.
Поред тога створени су услови за добијање више сертификата:

· сертификовани интерни ревизор (ЦИА)

· сертификовани проферсионалац у форензичком сектору (ЦГАП)

· сертификовани ревизор у финансијским институцијама (ЦФСА)

· сертификат у вези контроле интерне процене (ЦЦСА)

· сертификат у пружању уверавања у вези управљањем ризицима (ЦРМА)

На програм се уписује 60 студената, што је у складу са расположивим могућностима установе. 

Услови уписа прописани су одговрајућим правилником. Приликом уписа проверава се склоност ка овој врсти студија кроз интервју са кандидатима.
Студенти са сваким положеним испитом стичу одређени број ЕСПБ бодова. 
Сваки предмет има исказан одговарајући број ЕСПБ бодова. Утврђен је број бодова за сваки предмет и дат је опис методологије јединствене на установи.

Успешност студената се континуирано прати током семестра, што утиче на коначну оцену из предмета.

Сваки предмет има тачно дефинисан начин стицања поена. Студент на основу предиспитних обавеза стиче максимум 70 поена, а на завршном испиту стиче максимум 30, што у збиру чини максималних 100 поена које студент може да оствари.
Број наставника одговара потребама студијског програма у складу са стандардима. Ангажовање наставника није веће од 12 часова активне наставе недељно. Дат је као прилог Електронски образац у ком се могу наћи сви подаци о оптерећењу наставника. На студијском програму је ангажовано 10 наставника од којих је 3 ангажовано по уговору. Приложене су радне књижице за наставнике и сараднике у сталном радном односу. За наставнике који нису у сталном радном односу приложени су уговори о ангажовању, као и сагласности за рад матичних установа.
Наставници са пуним радном временом изводе 70% часова активне наставе.

Број сарадника је 3 и сви су стално запослени. 
Ангажовање сарадника није веће од 10 часова активне наставе недељно. Сматрамо да би могло бити ангажовано више сарадника.
Квалификације наставника одговарају нивоу њихових задужења и документоване су референцама и подацима доступним јавности, на веб сајту установе.

Величине група за предавања и вежбе одговарају Допуни стандарда за акредитацију студијског програма.

Оптерећење наставника је 1,75 часова недељно, а сарадника 2,67 часова недељно. Наставници стално запослени држе 70% наставе. Укупно оптерећење наставника на Установи је 5,55 часова недељно, а сарадника 7,92 часа недељно. Наставници стално запослени држе 82,48% наставе.

Укупна бруто површина у установи је 16.915 м2, што представља одговарајући простор за извођење наставе.

Установа је обезбедила све потребне просторије за извођење наставе, као и библиотечки простор и читаоницу.

Установа је обезбедила довољан број наставничких кабинета.

Структура простора је: амфитеатри 17, слушаонице 12, учионице 13, компјутерске лабораторије 8, библиотека са читаоницом од 75 места, 10 свечаних сала, рачунарски центар, студентска служба 4, студентски парламент и др.

Укупно 6.475 места и нето површина 15.969 м2 или за 6.260 студената 2,55 м2/студенту.

Постоји савремена техничка опрема неопходна за квалитетно извођење наставе. 

Постоје библиотечки и уџбенички ресурси за одвијање програма. Дат је прилог Табела 10.3 Листа библиотечких јединица релевантних за студијски програм, која садржи 199 јединица.

Приложена је Табела 10.5 у којој се види да су сви предмети покривени одговарајућом уџбеничком литературом 31 јединица.
На основу табеле 10.1 и 10.2 може се закључити да установа обезбеђује адекватан простор за извођење наставе.
На основу табеле 10.1 може се закључити да установа обезбеђује адекватан простор за наставнике и сараднике.

На основу табеле 10.2 може се закључити да установа обезбедила адекватану опрему за извођење наставе.

На основу табела 10.3 и 10.4 може се закључити да постоји адекванан фонд књига који су на прасполагању студентима.

Редовно се прати квалитет студијског програма кроз периодичну спољашњу и унутрашњу проверу. Дати су прилози који детаљно описују начин извођења евалуација.

Приложена је Табела 11.1 Листа чланова комисије која броји 15 чланова из свих структура.

На основу прилога који прате овај стандард може се закључити да институција редовно прати квалитет наставе, да спроводи периодичне провере квалитета као и да предузима одговрајуће кораке у погледу подизања квалитета наставе и наставног процеса.

У контроли квалитет обезбеђена активна и квалитетна улога студената.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ СИНГИДУНУМ – ИНТЕГРИСАНИ УНИВЕРЗИТЕТ  за студијски програм мастер академске студије – ИНТЕРНА РЕВИЗИЈА И ФОРЕНЗИКА у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма, за извођење на српском и енглеском језику.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

Д О П У Н А  У В Е Р Е Њ А
О АКРЕДИТАЦИЈИ студијског програма
МАСТЕР АКАДЕМСКИХ СТУДИЈА
УНИВЕРЗИТЕТ СИНГИДУНУМ – ИНТЕГРИСАНИ УНИВЕРЗИТЕТ са седиштем у  DOCVARIABLE ConvertString(Adresa,1,5) \* MERGEFORMAT Данијелова 32,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 103737940, Матични број: 17597213, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма мастер академске студије – ИНТЕРНА РЕВИЗИЈА И ФОРЕНЗИКА у оквиру поља друштвено-хуманистичких наука област економија за упис 60 (шездесет) студената на прву годину у седишту Установе, за извођење на српском и енглеском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

